Michal Vašečka

Doc. PhDr. Michal Vašečka, PhD. (* 7. júl 1972, Poprad) je slovenský sociológ a vysokoškolský pedagóg. Venuje sa témam etnicity, rasy, migrácie, populizmu, extrémizmu, sociálnych hnutí a občianskej spoločnosti.

Pôsobí na Paneurópskej vysokej škole (PEVŠ) a Bratislavskej medzinárodnej škole liberálnych štúdií (BISLA), v minulosti prednášal aj na Fakulte sociálnych štúdií Masarykovej univerzity v Brne (FSS MU) a Fakulte sociálnych a ekonomických vied Univerzity Komenského v Bratislave (FSEV UK).

 Životopis 
V rokoch 19901995 absolvoval magisterské štúdium sociológie, najprv dva roky na Filozofickej fakulte Univerzity Komenského v Bratislave, následne na Filozofickej fakulte Masarykovej univerzity v Brne. Ako visiting scholar pôsobil na New School University v New Yorku (19961997), na University of London (1998), na Georgetown University vo Washingtone (20082009), na University of Michigan v Ann Arbor (2015) a na University of Oxford (2016). V roku 2004 obhájil tituly PhD. a PhDr. v odbore sociológia na FSS MU v Brne a v roku 2018 docentúru v odbore masmediálne štúdiá na PEVŠ.

V rokoch 19911992 bol analytickým pracovníkom Ministerstva kultúry SR, v rokoch 19931996 výkonným riaditeľom Dokumentačného centra pre výskum slovenskej spoločnosti, v rokoch 19951996 programovým koordinátorom a právnym zástupcom nadácie InfoRoma a lektorom vtedajšej Academie Istropolitana. V rokoch 19971998 bol programovým koordinátorom Nadácie otvorenej spoločnosti (NOS/OSF), v rokoch 19992005 programovým riaditeľom a výskumným pracovníkom Inštitútu pre verejné otázky (IVO), kde sa zaoberal analýzou transformačného procesu s dôrazom na analýzu menšinovej problematiky a štúdium občianskej spoločnosti. Je spoluzakladateľom a v rokoch 20062012 bol riaditeľom mimovládnej organizácie Centrum pre výskum etnicity a kultúry (CVEK). Od roku 2012 pôsobí ako zástupca Slovenska v Európskej komisii proti rasizmu a intolerancii (ECRI) pri Rade Európy v Štrasburgu. Od roku 2017 je programovým riaditeľom Bratislava Policy Institute (BPI)

Bol konzultantom Svetovej banky a Agentúry pre vedu a výskum SR. Venoval sa problematike Rómov na Slovensku a v ďalších európskych štátoch. V rokoch 19981999 sa podieľal na štúdii UCLA The Racialization and Feminisation of Poverty in Central Europe, v rokoch 19992000 na štúdii Social Exclusion and Double Marginalisation: Roma in Slovakia after 1989 pre Svetovú banku a v rokoch 20012002 na štúdii UNDP Sociographic Mapping of Roma communities in Slovakia. Publikoval Súhrnnú správu o Rómoch na Slovensku (2002) a podieľal sa na Stratégii rómskej integrácie do roku 2020 schválenej vládou SR v roku 2012.

Je členom redakčných rád viacerých periodík a od roku 2016 predsedom redakčnej rady Denníka N.

 Osobný život 
Žije v Bratislave. S manželkou, psychiatričkou Barborou Vašečkovou, majú dcéru Michaelu (* 2001) a syna Olivera (* 2004).

 Ocenenia 
 2018: Cena ministra spravodlivosti SR od ministra Gábora Gála za osobitný prínos v oblasti ľudských práv.

 Knižné publikácie v slovenčine (výber) 








 Referencie 

 Iné projekty 

 Externé odkazy 
 Zoznam publikácií Michala Vašečku v súbornom katalógu Slovenskej národnej knižnice
 Sociológ doc. Vašečka o mladej generácii, umení aj o repe – rozhovor na webe Paneurópskej vysokej školy (2019)
 Prečo mladí ľudia opúšťajú Slovensko – Michal Vašečka v diskusii Pod lampou (2023)

Kategória:Osobnosti z Popradu
Kategória:Slovenskí sociológovia
Kategória:Slovenskí vysokoškolskí pedagógovia
Kategória:Fulbrightovi štipendisti
Kategória:Vyučujúci na Masarykovej univerzite
Kategória:Vyučujúci na Bratislavskej medzinárodnej škole liberálnych štúdií
Kategória:Vyučujúci na Paneurópskej vysokej škole
Kategória:Vyučujúci na Fakulte sociálnych a ekonomických vied Univerzity Komenského v Bratislave
Kategória:Absolventi Filozofickej fakulty Masarykovej univerzity